Prop de cent gimnastes participen en la Master Class amb l’olímpica Elena López i l’entrenadora Neli Pizhelina organitzada pel Club L’Almara
2025-07-24

Nervioses, amb cares de sorpresa, emocionades i també molt concentrades. Així estaven les prop de 100 gimnastes que aquest cap de setmana han participat en el Pavelló Cobert de Burjassot en la Master Class organitzada pel Club de Gimnàstica Rítmica L’Almara. Unes jornades en les quals s’ha comptat no solament amb la presència de la gimnasta Elena López, formada en el club burjassoter i actual Subcampiona Olímpica sinó també amb l’entrenadora bielorusa Neli Pizhelina i amb la filla d’aquesta última, Valeria Pizhelina, component de l’equip bielorús contra el qual s’enfrontava Espanya en les Olimpíades.

No va faltar la visita en les jornades, en les quals també va estar present Yolanda Andrés, entrenadora de L’Almara i, a més, entrenadora del programa de tecnificació de la Federació Valenciana i de gimnastes de l’equip Espanyol Júnior, de l’alcalde de Burjassot, Rafa García, i del regidor d’Esports, Manuel Pérez Menero, que van voler comprovar de primera mà com estava transcorrent la primera jornada i tot allò que estaven aprenent les xiquetes i joves participants en la mateixa.

Per a Elena arribar a les Olimpíades, “ha sigut una sensació única. Crec que encara no m’ho crec ja que és el somni de qualsevol esportista el poder arribar a uns jocs olímpics. I ja, poder penjar-te una medalla, és tot un honor“. El passar pel CGR L’Almara de Burjassot va suposar per a Elena “un gran impuls per a poder entrar en la selecció. Vaig començar en el club Torís però la veritat és que els últims anys que vaig estar en L’Almara, Yolanda va ser un gran suport i em va ajudar a creure més en mi i poder demostrar el que jo era capaç de fer“.

A les xiquetes que estan començant Elena eles va animar “a gaudir. És un esport molt sacrificat però també molt bonic. Dies dolents tenim tots però són aqueixos dies els que t’ajuden a estar després més a dalt”.